
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 265 
Οργάνωση Υπηρεσίας Εξωτερικής Φρούρησης Καταστη¬ 
μάτων Κράτησης και νοσηλευόμενων στα Θεραπευτή¬ 
ρια καταδίκων και υποδίκων 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 48,49,50 και 51 του Ν. 2721/99 «Τροπο¬ 
ποίηση και αντικατάσταση των διατάξεων των Ν. 1756/88, 
1729/87, του Ποινικού Κώδικα, του Κώδικα Ποινικής Δικο¬ 
νομίας, του Κώδικα Πολιτικής Δικονομίας και άλλες δια¬ 
τάξεις» (ΦΕΚ Α' 112/3.6.99). 

β) Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Οργανα» (ΦΕΚ 137Α’) όπως αυτό προστέθηκε 
με το άρθρο 27 του Ν. 2081/92 (ΦΕΚ 154Α’) και ανπκατα- 
στάθηκε με την παράγραφο 2α του άρθρου 1 του Ν 
2469/97 (ΦΕΚ 38 Α’). 

γ) Του π.δ/τος 278/1988 «Οργανισμός Υπουργείου Δι¬ 
καιοσύνης». 

δ) Του Ν. 2683/1999 (ΦΕΚ Α' 19) «Κύρωση του Κώδικα 
Κατάστασης Δημοσίων Πολιτικών Διοικητικών Υπαλλή¬ 
λων και Υπαλλήλων Ν.Π.Δ.Δ.« 

2. Την από 28 Νοεμβρίου 1997 εισήγηση της Επιτροπής 
Μελέτης θεμάτων εξωτερικής φρούρησης Καταστημά¬ 
των Κράτησης που συγκροτήθηκε με την απόφαση α- 
ριθ.81234/97 του Υπουργού Δικαιοσύνης. 

3. Την απόφαση του Πρωθυπουργού και των Υπουργών 
Εσωτερικών, Δημόσιας Διοίκησης και Αποκέντρωσης, α- 
ριθ. 8211/8-3-1999, «Ανάθεση αρμοδιοτήτων στους Υ¬ 
φυπουργούς Εσωτερικών, Δημόσιας Διοίκησης και 
Αποκέντρωσης» (ΦΕΚ 198Β’). 

4. Την απόφαση του Πρωθυπουργού και του Υπουργού 
Οικονομικών, αριθ. 1107147 / 1239 / 0006Α / 4.10.1996, 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 922Β’). 

5. Το γεγονός ότι από τις διατάξεις του παρόντος 
Π.Δ/τος προκαλείται δαπάνη σε βάρος του προϋπολογι¬ 
σμού του Υπουργείου Δικαιοσύνης (ειδ. Φορ. 17-310), ύ¬ 
ψους 355.000.000 δρχ. για το έτος 1999, που έχει προ- 
βλεφθεί στον εκτελούμενο προϋπολογισμό, (ΚΑΕ 0211, 
0224,0227,0235 και 0243) και 6.800.000.000 δρχ. για καθ’ 


ένα από τα επόμενα έτη, που θα εγγράφεται στον προϋ¬ 
πολογισμό του ανωτέρω Υπουργείου. 

6. Τις γνωμοδοτήσεις του Συμβουλίου της Επικράτειας, 
αριθ. 348/1999 και 407/1999, μετά από πρόταση των 
Υπουργών Δικαιοσύνης και Δημόσιας Τάξης και των Υ¬ 
φυπουργών Δημόσιας Διοίκησης και Αποκέντρωσης και 
Οικονομικών, αποφασίζουμε: 

Άρθρο 1 

Αποστολή -' Εννοια Φρούρησης 

Η Υπηρεσία Εξωτερικής Φρούρησης των Καταστημά¬ 
των Κράτησης και νοσηλευομένων στα Θεραπευτήρια κα¬ 
ταδίκων και υποδίκων (Υ.Ε.Φ.ΚΑ.Κ.) έχει ως αποστολή : 

α) την εξωτερική φρούρηση των Καταστημάτων Κράτη¬ 
σης 

β) τη φρούρηση των νοσηλευομένων σε οποιοδήποτε 
θεραπευτήριο καταδίκων και υποδίκων 

γ) τη συνοδεία των κρατουμένων κατά τη μεταγωγή 
τους: 

αα) στα δικαστήρια όπου καλούνται, 

ββ) στους ανακριτές ή στους προανακριτικούς υπαλλή¬ 
λους για ανάκριση, 

γγ) στα Νοσηλευτικά Ιδρύματα για νοσηλεία ή ιατρική ε¬ 
ξέταση, 

δδ) στις μετακινήσεις τους λόγω έκτακτης άδειας ή άλ¬ 
λου έργου. 

Αρθρο 2 

Σύσταση υπηρεσιακών μονάδων 

Σε κάθε Κατάστημα Κράτησης συνιστάται Τμήμα Εξω¬ 
τερικής Φρούρησης, με εξαίρεση το συγκρότημα Κατα¬ 
στημάτων Κράτησης Κορυδαλλού στο οποίο συνιστώνται 
δύο τμήματα Εξωτερικής Φρούρησης, από τα οποία το 
πρώτο έχει τις αρμοδιότητες φύλαξης των κρατουμένων 
και το δεύτερο τις αρμοδιότητες μεταγωγής τους. 

Άρθρο 3 

Αρμοδιότητες της Υπηρεσίας Εξωτερικής Φρούρησης 

1. Οι κατά το προηγούμενο άρθρο υπηρεσιακές μονά¬ 
δες ασκούν τις αρμοδιότητες που περιγράφονται στο άρ¬ 
θρο 1 του παρόντος διατάγματος, καθώς και μεταγωγές 
κρατουμένων από κατάστημα σε κατάστημα ή Θεραπευ¬ 
τήριο και το αντίθετο, εφόσον η έδρα των καταστημάτων 

ή του Θεραπευτηρίου βρίσκεται στην περιφέρεια του ίδι¬ 
ου νομού. 

2. Οι αρμοδιότητες του Τμήματος Εξωτερικής Φρούρη¬ 
σης ασκούνται εντός της περιφέρειας του Νομού στον 
οποίο εδρεύει το Κατάστημα Κράτησης. Προκειμένου πε¬ 
ρί του συγκροτήματος των Καταστημάτων Κράτησης 
Κορυδαλλού, η αρμοδιότητα εκτείνεται στην ευρύτερη 
περιφέρεια των Νομαρχιών Αθηνών, Πειραιώς και 
Ανατολικής και Δυτικής Αττικής. 

3. Σε περίπτωση μεταγωγής για λόγους υγείας, σε νο¬ 
σηλευτικό ίδρυμα της περιφέρειας του δευτέρου εδαφί¬ 
ου της προηγούμενης παραγράφου, η αστυνομική υπη¬ 
ρεσία παραδίδει το μεταγόμενο ασθενή στο Νοσοκομείο 
Κρατουμένων Κορυδαλλού, οποιαδήποτε ημέρα και ώρα 
του εικοσιτετραώρου και από εκεί η εξωτερική φρουρά 
του Νοσοκομείου Κρατουμένων, προωθεί τον κρατούμε¬ 
νο στο νοσηλευτικό ίδρυμα για το οποίο προορίζεται. 

4. Σε περίπτωση έκτακτης μεταγωγής, αν υπάρχει άμε¬ 
σος κίνδυνος ζωής η παράδοση του ασθενούντος 
κρατουμένου, είναι δυνατόν να γίνει απ’ ευθείας στο 
νοσηλευτικό ίδρυμα, στο οποίο ο ασθενής μετάγεται. Για 
την ασφαλή φρούρηση του νοσηλευομένου κρατου¬ 
μένου, υπάλληλοι της εξωτερικής φρούρησης μετα¬ 
βαίνουν στο νοσηλευτικό ίδρυμα, αμέσως μόλις ενημε¬ 
ρωθεί σχετικώς το τμήμα εξωτερικής φρούρησης του οι¬ 
κείου Καταστήματος. Μέχρι την άφιξή τους την ευθύνη 
της φρούρησης εξακολουθεί να έχει η υπηρεσία που 
πραγματοποίησε τη μεταγωγή. 

5. Σε περίπτωση μεταγωγής κρατουμένου εκτός της πε¬ 
ριφέρειας των Νομαρχιών Αθηνών, Πειραιώς, Ανατολικής 
και Δυτικής Αττικής, η αρμοδία προς μεταγωγή Α¬ 
στυνομική Υπηρεσία παραλαμβάνει τον κρατούμενο από 
το Κατάστημα ή το Θεραπευτήριο όπου κρατείται και τον 
παραδίδει στο Κατάστημα Κράτησης ή το Θεραπευτήριο 
για το οποίο προορίζεται. Στην περίπτωση που η παράδο¬ 
ση γίνεται σε Θεραπευτήριο εφαρμόζεται το τελευταίο ε¬ 
δάφιο της προηγούμενης παραγράφου. 

6. Το τμήμα εξωτερικής φρούρησης παρέχει αμέριστη 
συνδρομή στο Τμήμα Εσωτερικής Φύλαξης του Καταστή¬ 
ματος Κράτησης, όταν πρόκειται για θέματα εσωτερικής 
ασφάλειας (έρευνες, αποκατάσταση και διατήρηση της 
τάξης και ασφάλειας του Καταστήματος Κράτησης) και σ’ 
όσες περιπτώσεις η παροχή συνδρομής προβλέπεται α¬ 
πό το νόμο, τον εσωτερικό κανονισμό ή από άλλες κανο¬ 
νιστικές πράξεις που εκδίδονται κατ’ εξουσιοδότηση του 
νόμου. 

Άρθρο 4 

Οργάνωση του Προσωπικού Εξωτερικής Φρούρησης 
Καταστημάτων Κράτησης 

1. Του Τμήματος Εξωτερικής Φρούρησης κάθε Κατα¬ 
στήματος Κράτησης προϊσταται υπάλληλος του κλάδου 
ΔΕ προσωπικού εξωτερικής φρούρησης Καταστημάτων 
Κράτησης που εκτελεί καθήκοντα αρχιφύλακα εξωτερι¬ 
κής φρούρησης. Τον αρχιφύλακα όταν ελλείπει, απου¬ 
σιάζει ή κωλύεται αναπληρώνει ο εκάστοτε αρχαιότερος 
υπαρχιφύλακας εξωτερικής φρούρησης που ορίζεται με 
ημερήσια διαταγή από το Διευθυντή του οικείου Κατα¬ 
στήματος και τον υπαρχιφύλακα ο εκάστοτε αρχαιότερος 
φύλακας. 

2. α) Ο Διευθυντής κάθε Καταστήματος Κράτησης προϊ- 
σταται και του Τμήματος Εξωτερικής Φρούρησης. Για το 
συγκρότημα Καταστημάτων Κράτησης Κορυδαλλού 


προϊσταται ο Προϊστάμενος της Δικαστικής Φυλακής Κο¬ 
ρυδαλλού. 

β) Ορισμένες δραστηριότητες εποπτείαςτου Τμήματος 
Εξωτερικής Φρούρησης μπορεί, μετά από πρόταση του 
Διευθυντή του Καταστήματος, να εκχωρηθούν στον 
Υποδιευθυντή με απόφαση του Υπουργού Δικαιοσύνης. 

3. Σε κάθε τμήμα εξωτερικής φρούρησης των Καταστη¬ 
μάτων Κράτησης, προϊσταται ένας αρχιφύλακας με εξαί¬ 
ρεση το συγκρότημα Καταστημάτων Κράτησης Κορυ¬ 
δαλλού, όπου ο αριθμός των αρχιφυλάκων είναι τουλάχι¬ 
στο δύο, από τους οποίους ο πρώτος έχει την ευθύνη 
φύλαξης όλων των Καταστημάτων Κράτησης του συ¬ 
γκροτήματος καθώς και των κρατουμένων στα Θεραπευ¬ 
τήρια και ο δεύτερος την ευθύνη μεταγωγής κρατουμέ¬ 
νων στις περιπτώσεις γ του άρθρου 1 του παρόντος δια¬ 
τάγματος. Καθήκοντα Προϊσταμένου στην περίπτωση 
αυτή ασκεί ο αρχιφύλακας του τομέα φύλαξης. Αν ο α¬ 
ριθμός των αρχιφυλάκων είναι μεγαλύτερος από δύο, η 
κατανομή των καθηκόντων και αρμοδιοτήτων του συ¬ 
γκροτήματος γίνεται με απόφαση του Υπουργού Δικαιο¬ 
σύνης. 

4 Ο αριθμός των Υπαρχιφυλάκων δεν μπορεί να υπερ¬ 
βαίνει σε ποσοστό το δέκα πέντε (15) % του συνόλου των 
οργανικών θέσεων του προσωπικού της Εξωτερικής 
Φρούρησης και η κατανομή των οργανικών τους θέσεων 
κατά Κατάστημα Κράτησης, γίνεται με απόφαση του Υ¬ 
πουργού Δικαιοσύνης. 

5. Προϋπόθεση επιλογής για την ανάθεση καθηκόντων 
αρχιφύλακα και υπαρχιφύλακα εξωτερικής φρούρησης 
είναι η επιτυχής παρακολούθηση του Προγράμματος ει¬ 
δικής εκπαίδευσης, που προβλέπεται από το αρθ. 99 παρ. 
2 του Ν.1851/89, όπως τελικώς αντικαταστάθηκε με το 
αρθ. 3 παρ. 7 του Ν. 2408/96, 

Κατά τα λοιπά για την επιλογή αρχιφυλάκων-υπαρχιφυ- 
λάκων εξωτερικής φρούρησης εφαρμόζονται οι διατά¬ 
ξεις του Π.Δ/τος 157/1988 όπως ισχύουν για την επιλογή 
αρχιφυλάκων και υπαρχιφυλάκων του κλάδου ΔΕ Φύλα¬ 
ξης· 

6. Κατά την πρώτη εξαετία από την έναρξη της ισχύος 
του παρόντος είναι δυνατόν, κατ’ εξαίρεση, των όσων ο¬ 
ρίζονται στην προηγούμενη παράγραφο, καθήκοντα αρ- 
χιφυλάκων εξωτερικής φρούρησης να ανατίθενται με ε¬ 
πιλογή από το αρμόδιο υπηρεσιακό συμβούλιο και σε υ¬ 
παλλήλους του κλάδου Εσωτερικής Φύλαξης οι οποίοι θα 
έχουν υποστεί σχετική εκπαίδευση. Κατά το ίδιο διάστη¬ 
μα καθήκοντα υπαρχιφυλάκων μπορούν να ανατίθενται 
σε όσους από το προσωπικό Εξωτερικής Φρούρησης έ¬ 
χουν αριστεύσει κατά το στάδιο της εκπαίδευσης με βά¬ 
ση τον πίνακα επιτυχίας που έχει καταρτιστεί κατά την έ¬ 
ξοδό τους από τη Σχολή και επικουρικά από υπαλλήλους 
του κλάδου φύλαξης του προηγουμένου εδαφίου. Μετά 
τη συμπλήρωση της εξαετίας η πλήρωση των θέσεων αρ- 
χιφυλάκων και υπαρχιφυλάκων γίνεται μόνο από το προ¬ 
σωπικό εξωτερικής φρούρησης. 

Άρθρο 5 

Καθήκοντα Προσωπικού Εξωτερικής Φρούρησης 

1. Στα καθήκοντα του αρχιφύλακα που προϊσταται του 
Τμήματος Εξωτερικής Φρούρησης κάθε Καταστήματος 
Κράτησης ανήκει ιδίως: 

α) Η εποπτείατου προσωπικού εξωτερικής φρούρησης 
στην εκτέλεση των καθηκόντων τους, για την οποία ανα- 
φέρεται, όπως και για κάθε πειθαρχικό τους παράπτωμα, 

ε ΥΥΡάφως στο Διευθυντή του Καταστήματος. Η εν λόγω 
αναφορά - ενημέρωση, προκειμένου για το συγκρότημα 
Καταστημάτων Κράτησης Κορυδαλλού γίνεται από τον 
Προϊστάμενο των Τμημάτων Εξωτερικής Φρούρησης. 

β) Η γνώση της εισερχόμενης και εξερχόμενης αλ¬ 
ληλογραφίας του Τμήματος Εξωτερικής Φρούρησης, κα¬ 
θώς και ο συντονισμός, η εποπτεία και ο έλεγχος της διε¬ 
ξαγωγής της υπηρεσίας του Τμήματός τους, 
γ) η καθημερινή παροχή προς το προσωπικό φρούρη¬ 
σης, οδηγιών για την εκτέλεση της υπηρεσίας τους, 
δ) η διενέργεια ελέγχου σε οποιαδήποτε ώρα της ημέ¬ 
ρας και της νύχτας, για τη διαπίστωση της εκτέλεσης της 
υπηρεσίας του προσωπικού εξωτερικής φρούρησης, 
ε) ο έλεγχος της πιστής εφαρμογής των διατάξεων που 
καθορίζουν την ένδυση, πειθαρχία και τη συμπεριφορά 
του προσωπικού, 
στ) η μέριμνα: 

αα) για την εκπλήρωση με επιτυχία των καθηκόντων του 
προσωπικού του Τμήματος Εξωτερικής Φρούρησης, ό¬ 
πως τα καθήκοντα αυτά καθορίζονται από τις ισχύουσες 
διατάξεις, οδηγίες ή διαταγές, 
ββ) για την ασφαλή εκτέλεση των μεταγωγών που ανα- 
θέτονται στο Τμήμα Εξωτερικής Φρούρησης και η λήψη 
των απαραίτητων σε κάθε περίπτωση μέτρων ασφάλειας, 
γγ) για την ασφαλή φρούρηση των κρατουμένων οι ο¬ 
ποίοι νοσηλεύονται στα πάσης φύσεως θεραπευτήρια, 
δδ) για την ορθολογική, δίκαιη και αντικειμενική κα¬ 
τανομή της υπηρεσίας μεταξύ του προσωπικού, 
εε) για την ασφαλή φύλαξη σε αποθήκη της Υπηρεσίας, 
του εξοπλισμού και ατομικών ειδών του προσωπικού, που 
απουσιάζει από την Υπηρεσία, 
στστ) για τον εφοδιασμό του Τμήματος Εξωτερικής 
φρούρησης με τον αναγκαίο υλικοτεχνικό εξοπλισμό, 
ζ) Ο έλεγχος και η διαπίστωση, κατά τις τακτικές συ¬ 
γκεντρώσεις του προσωπικού και εκτάκτως όταν κρίνεται 
αναγκαίο, της τήρησης της καθαριότητας, της κατάστα¬ 
σης και του κανονικού της στολής, του οπλισμού και των 
λοιπών εφοδίων που κατέχει το προσωπικό και η λήψη των 
αναγκαίων μέτρων για την κανονική συντήρησή τους, 
η) η επιμέλεια για την καθαριότητα και την καλή εμφάνι¬ 
ση του οικήματος της υπηρεσίας Εξωτερικής Φρούρησης 
και η λήψη των αναγκαίων μέτρων συντήρησής του. 

θ) Η συνεργασία με τις αρμόδιες κατά περίπτωση διοι¬ 
κητικές, δικαστικές, εισαγγελικές και αστυνομικές αρχές 
για την αποτελεσματικότερη εκπλήρωση της αποστολής 
τους. 

ι) Η εισήγηση για την έκδοση αποφάσεων σχετικών με ι¬ 
διαίτερης σπουδαιότητας θέματα της αρμοδιότητάς 
τους. 

ια) Η υποχρέωση όπως κατά την αποχώρησή του από 
την υπηρεσία ενημερώνει για το μέρος στο οποίο σε πε¬ 
ρίπτωση ανάγκης θα αναζητηθεί. 

2. Προκειμένου γιατο συγκρότημα Καταστημάτων Κρά¬ 
τησης Κορυδαλλού τα καθήκοντα της πιο πάνω περιπτώ- 
σεως υπό στοιχεία ββ και των περιπτώσεων δδ, σε σχέση 
με το τμήμα μεταγωγών, ασκεί ο αρχιφύλακας του τμή¬ 
ματος μεταγωγώΝ. 

3. Στα καθήκοντα του υπαρχιφύλακα ανήκει ιδίως : 

α) Η ευθύνη για την καθαριότητα των χώρων όπου οι 
φύλακες ασκούντο καθήκοντά τους, 
β) η αναφορά στον αρχιφύλακα της εκτέλεσης των 
εντολών και οδηγιών που έλαβε καθώς και η ενημέρωση 
για ό,τι συνέβη στη διάρκεια της υπηρεσίας του, 


γ) η άμεση ευθύνη για την άσκηση των δόκιμων υπαλ¬ 
λήλων εξωτερικής φρούρησης, 
δ) η επιθεώρηση του προσωπικού εξωτερικής φρούρη¬ 
σης ως προς την ορθή εκτέλεση των καθηκόντων του, 
ε) ο καθημερινός έλεγχος της πιστής ενημέρωσης των 
ωρολογίων υπηρεσίας, 

4. Στα καθήκοντα του προσωπικού εξωτερικής φρού¬ 
ρησης ανήκει ιδίως: 

α) Η ευθύνη για την εξωτερική φρούρηση των Καταστη¬ 
μάτων Κράτησης και η επαγρύπνηση για την εν γένει α¬ 
σφάλεια των Καταστημάτων, 
β) η ευθύνη για την ασφαλή μεταγωγή και φύλαξη των 
κρατουμένων στα Θεραπευτήρια, 
γ) η εκτέλεση των εντολών και οδηγιών των Προϊστα¬ 
μένων τους, 

δ) η έγγραφη αναφορά μετά το τέλος της υπηρεσίας 
τους στον ιεραρχικά ανώτερο, για ό,τι έκτακτο συνέβη κα¬ 
τά τη διάρκεια της βάρδιας του, που μπορεί να διακυβεύ- 
σει την ασφάλεια ή την εύρυθμη λειτουργία του καταστή¬ 
ματος, 

ε) η συντήρηση του ατομικού οπλισμού και του οπλι¬ 
σμού του Καταστήματος, 

στ) η ασφαλή φύλαξη του ατομικού οπλισμού και της ε¬ 
ξάρτησης μετά το πέρας της υπηρεσίας, 
ζ) η διατήρηση καθαρής της στολής, του εξοπλισμού 
και της καθαριότητας στους χώρους της σκοπιάς και του 
περιβάλλοντος χώρου, 

η) η υποχρέωσή τους να μην απομακρύνονται από τη 
θέση τους πριν να αντικατασταθούν και από την περιφέ¬ 
ρεια της κατοικίας τους χωρίς την έγκριση του προϊστα¬ 
μένου του οικείου τμήματος της Εξωτερικής Φρούρησης. 

Άρθρο 6 

Γενικά καθήκοντα και υποχρεώσεις Προσωπικού Εξωτε¬ 
ρικής Φρούρησης 

1. Το προσωπικό της Υπηρεσίας Εξωτερικής Φρούρη¬ 
σης, κατά την άσκηση των καθηκόντων φύλαξης των Κα¬ 
ταστημάτων Κράτησης και μεταγωγής κρατουμένων, έχει 
τα ίδια καθήκοντα και τις αυτές υποχρεώσεις που έχει κα¬ 
τά τον κανονισμό του, το προσωπικό της Ελληνικής Αστυ¬ 
νομίας. Ενδεικτικά έχει υποχρέωση: 

α) Να λαμβάνει μέτρα (όπως περιπολίες) και στο χώρο 
που περιβάλλει εξωτερικά τους τοίχους του καταστήμα¬ 
τος σε έκταση τόση, όση είναι αναγκαία για τη διατήρηση 
της ασφάλειας των κρατουμένων και του καταστήματος, 
β) να παρέχει αμέριστη τη συνδρομή της στο φυλακτικό 
προσωπικό της εσωτερικής φρουράς, σε όσες περιπτώ¬ 
σεις ο Διευθυντής του Καταστήματος Κράτησης για 
λόγους πειθαρχίας των κρατουμένων θέλει να ενεργήσει 
σωματικές έρευνες ή έρευνες στους χώρους κράτησης, 
για ανακάλυψη απαγορευμένων αντικειμένων. Την αυτή 
υποχρέωση έχει η ίδια υπηρεσία και σε όσες περιπτώσεις 
προβλέπεται η παροχή συνδρομής από το νόμο ή άλλες 
κανονιστικές πράξεις που εκδίδονται κατά νομοθετική 
εξουσιοδότηση, 

γ) ν’ αθλείται τουλάχιστον επί τετράωρο κάθε εβδομά¬ 
δα. 

2. Επιπλέον οι σκοποίτης Υπηρεσίας Εξωτερικής Φρού¬ 
ρησης : 

α. Δεν απομακρύνονται από τη σκοπιά και επιβλέπουν 
τον τομέα ευθύνης τους, 

β. δεν συνομιλούν με κανένα, πάρα μόνο για την εκτέ¬ 
λεση της αποστολής τους, 

γ. δεν παραμένουν μέσα στη σκοπιά, πάρα μόνο αν επι¬ 
κρατούν δυσμενείς καιρικές συνθήκες, 

δ. προστατεύουν κάθε άτομο του οποίου η ασφάλεια α¬ 
πειλείται, εφόσον δεν χρειάζεται να εγκαταλείψουν τη θέ¬ 
ση τους, ή να παραμελήσουν την κύρια αποστολή τους. 

Αρθρο 7 

Ιδιαίτερα πειθαρχικά παραπτώματα 

Για το προσωπικό της Υπηρεσίας Εξωτερικής Φρούρη¬ 
σης, εκτός των πειθαρχικών παραπτωμάτων του άρθρου 
107 του Ν.2683/1999 «Κύρωση του Κώδικα Κατάστασης 
Δημοσίων Πολιτικών Διοικητικών υπαλλήλων και υπαλλή¬ 
λων Ν.Π.Δ.Δ.», αποτελούν πειθαρχικά παραπτώματα, ι¬ 
δίως: 

1. Η εισαγωγή και εξαγωγή στο Κατάστημα αντικειμέ¬ 
νων που δεν προορίζονται για υπηρεσιακή χρήση. 

2. Η συναλλαγή και η δημιουργία σχέσεων με κρατου¬ 
μένους, συγγενείς ή φίλους τους, καθώς και με προμη¬ 
θευτές των Καταστημάτων Κράτησης. Και 

3. Η εκμετάλλευση της εργασίας των κρατουμένων για 
προσωπικό όφελος. 

Άρθρο 8 

Αντιμετώπιση εκτάκτων αναγκών 

Για την κάλυψη των αναγκών της υπηρεσίας ή για την 
αντιμετώπιση εκτάκτων καταστάσεων (εξεγέρσεων, στά¬ 
σεων, ομαδικών αποδράσεων κ.λ,π.) μέρος του προσω¬ 
πικού εξωτερικής φρούρησης μπορεί να μετακινείται από 
κατάστημα σε κατάστημα κατά τις διατάξεις που ισχύουν 
για τους σωφρονιστικούς υπαλλήλους. Το εν λόγω προ¬ 
σωπικό για όσο χρόνο διαρκεί η μετακίνηση υπόκειται 
στις εντολές του Διευθυντή και του Αρχιφύλακα του Τμή¬ 
ματος Εξωτερικής Φρούρησης του Καταστήματος στο 
οποίο έχει μετακινηθεί. 

Άρθρο 9 
Προσόντα 

1. Ως προσωπικό της υπηρεσίας της εξωτερικής φρού¬ 
ρησης προσλαμβάνονται με το σύστημα αντικειμενικών 
κριτηρίων (μόρια) Έλληνες πολίτες άνδρες απόφοιτοι Λυ¬ 
κείου ή ισότιμης σχολής του εσωτερικού ή του εξωτερι¬ 
κού και ποσοστό που ορίζεται εκάστοτε με απόφαση του 
Υπουργού Δικαιοσύνης απόφοιτοι Γυμνασίου,οι οποίοι έ¬ 
χουν εκπληρώσει και στις δυο περιπτώσεις τις στρατιωτι¬ 
κές τους υποχρεώσεις και δεν έχουν υπερβεί το 30ο έτος 
της ηλικίας τους και γυναίκες απόφοιτοι Λυκείου ή ισότι¬ 
μης σχολής εσωτερικού ή εξωτερικού, οι οποίες δεν έ¬ 
χουν υπερβεί το 28ο έτος της ηλικίας τους. 

2. Για τον υπολογισμό της ηλικίας των υποψηφίων θεω¬ 
ρείται ως ημερομηνία γέννησης για τη συμπλήρωση του 
κατώτατου ορίου ηλικίας (21ου) η 1η Ιανουάριου του έ¬ 
τους γέννησης και του ανώτατου κατά περίπτωση ορίου η 
31η Δεκεμβρίου του αντίστοιχου έτους. Τις στρατιωτικές 
τους υποχρεώσεις δεν θεωρείται ότι έχουν εκπληρώσει οι 
υποψήφιοι που έχουν εξ’ ολοκλήρου απαλλαγεί νόμιμα α¬ 
πό αυτές. 

3. Κριτήρια πρόσληψης αποτελούν ο βαθμός του απο¬ 
λυτηρίου σπουδών και η εκπλήρωση των στρατιωτικών 
τους υποχρεώσεων κατά προπ'μηση ως εφέδρων αξιω¬ 
ματικών ή σε ειδικές μονάδες των Ενόπλων Δυνάμεων ή 
ως εθελοντών πενταετούς υπηρεσίας. 

4. Επί πλέον οι υποψήφιοι πρέπει να συγκεντρώνουν τα 
ακόλουθα προσόντα: 


α) Να έχουν ανάστημα, χωρίς υποδήματα, τουλάχιστον 
1,70 οι άνδρες και 1,60, οι γυναίκες, 
β) να έχουν πίστη στο Σύνταγμα, αφοσίωση στην Πατρί¬ 
δα και να μη πρεσβεύουν θρησκευτικές δοξασίες που ε¬ 
μποδίζουν την εκτέλεση των καθηκόντων τους, 
γ) να έχουν υγεία και άρτια σωματική διάπλαση, η οποία 
διαπιστώνεται από την αρμόδια Υγειονομική Επιτροπή 
που ορίζεται κατά την παράγραφο 6 του παρόντος άρ¬ 
θρου, σύμφωνα με τα όσα κάθε φορά ισχύουν για τη σω¬ 
ματική ικανότητα των υποψηφίων δοκίμων αστυφυλάκων, 
δ) να διαθέτουν βαθμό ετοιμότητας, ψυχραιμίας και α¬ 
ντίληψης η οποία θα διαπιστώνεται με τεστ και εξέταση α¬ 
πό ψυχιάτρους και ψυχολόγους, 
ε) να μη έχουν καταδικαστεί έστω και με οριστική από¬ 
φαση, για τέλεση ή απόπειρα κακουργήματος ή των ε¬ 
γκλημάτων ανυποταξίας, λιποταξίας, προσβολών του πο¬ 
λιτεύματος, προδοσίας της χώρας, προσβολών κατά της 
πολιτειακής εξουσίας, κατά της ελεύθερης άσκησης των 
πολιτικών δικαιωμάτων, παραχάραξης, κιβδηλείας, πλα¬ 
στογραφίας, ψευδορκίας, ψευδούς καταμήνυσης, ψευ¬ 
δούς ανώμοτης κατάθεσης, απιστίας περί την υπηρεσία, 
παράβασης καθήκοντος, ανθρωποκτονίας εκτός εκείνης 
που προκαλείται από αμέλεια, κατά της γενετήσιας ελευ¬ 
θερίας και οικονομικής εκμετάλλευσης της γενετήσιας 
ζωής, συκοφαντικής δυσφήμισης, κλοπής, υπεξαίρεσης, 
εκβίασης, απάτης, απιστίας, επαιτείας, δωροδοκίας, κα¬ 
ταπίεσης, ναρκωτικών, ζωοκλοπής, ζωοκτονίας, λαθρε¬ 
μπορίας ή οποιουδήποτε άλλου εγκλήματος από δόλοτε- 
λεσθέντος, για το οποίο έχει επιβληθεί ποινή φυλάκισης 
τουλάχιστον τριών μηνώΝ. Υποψήφιοι οι οποίοι έχουν πα- 
ραπεμφθεί σε δίκη, για κάποιο από τα ανωτέρω αδικήμα¬ 
τα, μπορούν να συμμετάσχουν σπς εξετάσεις, αλλά δεν 
προσλαμβάνονται, αν μέχρι το χρόνο έκδοσης της διατα¬ 
γής πρόσληψης δεν έχει εκδοθεί αμετάκλητη αθωωτική 
απόφαση. Ο όρος καταδίκη περιλαμβάνει και την καταδί¬ 
κη σε ποινικό σωφρονισμό για ένα ή και περισσότερα από 
τα πιο πάνω αδικήματα, 

στ) να μη έχουν οποτεδήποτε στερηθεί των πολιτικών 
τους δικαιωμάτων, έστω και αν έχει λήξει ο χρόνος που ο¬ 
ρίστηκε για τη στέρησή τους, 
ζ) να μη έχουν τεθεί σε δικαστική συμπαράσταση κατά 
τα άρθρα 1666 του Α.Κ. 

5. Ο αριθμός του Προσωπικού Εξωτερικής Φρούρησης 
που θα προσλαμβάνεται εκάστοτε κατά φύλο και των θέ¬ 
σεων που καλύπτονται από τους απόφοιτους Γυμνασίου 
στα Καταστήματα Κράτησης που ήδη λειτουργούν ή πρό¬ 
κειται να συσταθούν, καθορίζεται με απόφαση του Υ¬ 
πουργού Δικαιοσύνης, η οποία εκδίδεται υποχρεωτικά 
πριν από την προκήρυξη, τηρουμένης της αναλογίας της 
παραγράφου 4 του άρθρου 49 του Ν. 2721/1999 για τους 
άρρενες απόφοιτους Γυμνασίου και Λυκείου. Αύξηση του 
αριθμού των προσλαμβανομένων δεν επιτρέπεται μετά 
την έκδοση των αποτελεσμάτωΝ. 

6. Τα λοιπά προσόντα και ο τρόπος διαπίστωσής τους, 
ο αριθμός των μορίων κατά κριτήριο, η προκήρυξη των 
θέσεων, ο ορισμός των Υγειονομικών Επιτροπών και η κί¬ 
νηση της διαδικασίας ορισμού της Επιτροπής προσλήψε¬ 
ων της παραγράφου 5 του άρθρου 49 του Ν. 2721 /1999, 
τα δικαιολογητικά που απαιτούνται, ο χρόνος και ο τρό¬ 
πος υποβολής τους και η διαδικασία πρόσληψης, οι α¬ 
θλητικές δοκιμασίες και οι υγειονομικές εξετάσεις των υ¬ 
ποψηφίων καθώς και κάθε άλλη αναγκαία λεπτομέρεια 
καθορίζονται με απόφαση του Υπουργού Δικαιοσύνης. 

7. Η προκήρυξη για την πρόσληψη αποστέλλεται τριά¬ 
ντα (30) τουλάχιστον ημέρες πριν από την ημερομηνία ε¬ 
πιλογής στις Υπηρεσίες της Ελληνικής Αστυνομίας, στα 
Επιτελείατων Κλάδωντων Ενόπλων Δυνάμεων, στα Μέσα 
Μαζικής Ενημέρωσης, στον ημερήσιο τύπο, στους Δή¬ 
μους και τις Κοινότητες, καθώς και στον τοπικό τύπο και 
στα κατά τόπους Γραφεία του ΟΑΕΔ, για την όσο το δυ¬ 
νατόν ευρύτερη ενημέρωση των ενδιαφερομένωΝ. 

Άρθρο 10 

Δικαιολογητικά υποψηφίων 

1. Όσοι επιθυμούν να προσληφθούν ως Προσωπικό Ε¬ 
ξωτερικής Φρούρησης Καταστημάτων Κράτησης υπο¬ 
βάλλουν, μέσα στις προθεσμίες που ορίζει η προκήρυξη, 
τα εξής δικαιολογητικά: 

α. Αίτηση συμμετοχής 
β. Πιστοποιητικό σπουδών 

γ. Επικυρωμένο φωτοαντίγραφο του δελτίου ταυτότη¬ 
τάς τους. 

δ. Δήλωση του άρθρου 8 του Ν. 1599/86 ότι έχουν εκ¬ 
πληρώσει τις στρατιωτικές τους υποχρεώσεις και συγκε¬ 
ντρώνουν τα προσόντα που αναφέρονται στις περιπτώ¬ 
σεις α έως ζ της παρ. 4 του άρθρου 8 του παρόντος. 

2. Οσοι από τους υποψηφίους υπάγονται στις ειδικές 
κατηγορίες προστατευομένων προσώπων του άρθρου 1 
του Ν. 2643/1998 και επιθυμούν να κάνουν χρήση του δι¬ 
καιώματος τους αυτού, τηρούν τη διαδικασία του πιο πά¬ 
νω νόμου, επιφυλασσομένων των διατάξεων του Ν. 
2721/1999 (ΦΕΚ ΑΊ12) και των διαταγμάτων που εκδίδο- 
νται κατ’ εξουσιοδότησή του. 

3. Όσοι υπηρέτησαν μέχρι και την απόλυσή τους ως έ¬ 
φεδροι αξ/κοί ή σε Ειδικές Δυνάμεις, ή ως Εθελοντές Πε¬ 
νταετούς Υποχρέωσης (Ε.Π.Υ.) στις Ένοπλες Δυνάμεις, 
πιστοποιητικό Στρατολογικού Γραφείου τύπου Α' από το 
οποίο να προκύπτει το γεγονός αυτό. 

4. Όσοι γνωρίζουν οδήγηση, επικυρωμένο φωτοαντί¬ 
γραφο της επαγγελματικής άδειας οδηγού κατηγορίας Γ 
και άνω. 

5. Όσοι καλούνται για να προσληφθούν προσκομίζουν 
και τα εξής δικαιολογητικά: 

α. Αντίγραφο ποινικού Μητρώου τύπου Α' που εκδίδε- 
ται τρεις μήνες το πολύ πριν από την ημερομηνία υποβο¬ 
λής, 

β. πιστοποιητικό Εισαγγελικής Αρχής του τόπου κατοι¬ 
κίας τους, από το οποίο να προκύπτει αν έχουν παραπεμ- 
φθεί σε δίκη για οποιοδήποτε αδίκημα, η ημερομηνία έκ¬ 
δοσης του οποίου δεν απέχει πέραν του τριμήνου από την 
ημερομηνία υποβολής του. Επιπλέον, με υπεύθυνη δήλω¬ 
ση του Ν. 1599/1986, δηλώνεται από τον ενδιαφερόμενο 
η μη παραπομπή του σε δίκη για τα προβλεπόμενα, από 
την περίπτωση ε της παραγράφου 4 του άρθρου 8 του πα¬ 
ρόντος διατάγματος οριζόμενα αδικήματα από άλλη, ε¬ 
κτός τόπου κατοικίας του, Εισαγγελική Αρχή της χώρας. 

γ. Πιστοποιητικό Στρατολογικού Γραφείου τύπου Α' 
για τους άνδρες που δεν εμπίπτουν σε μια από τις περι¬ 
πτώσεις παραγράφου 2 του παρόντος άρθρου. 

Άρθρο 11 

Υποβολή και έλεγχος των δικαιολογητικών 

1. Οι υποψήφιοι υποβάλλουν αυτοπροσώπως στα Α¬ 
στυνομικά Τμήματα του τόπου κατοικίας τους τα δικαιο- 
λογητικά των παραγράφων 1 και 2 του άρθρου 9 του πα¬ 
ρόντος μέσα στις προθεσμίες που ορίζει η προκήρυξη. 


2. Το Αστυνομικό Τμήμα που δέχεται τα δικαιολογητικά: 
α. Ελέγχει αυτά για την εμπρόθεσμη υποβολή τους, κα¬ 
θώς και για την ακρίβεια, την πληρότητα και τη σύνταξή 
τους, σύμφωνα με τις διατάξεις του άρθρου 9 του παρό¬ 
ντος και τις σχετικές διατάξεις και οδηγίες. 

β. Μετρά το ανάστημα κάθε υποψήφιου και συντάσσει 
σχετική βεβαίωση που επισυνάπτει στα δικαιολογητικά. 

γ. Επιστρέφει χωρίς άλλη διατύπωση τα δικαιολογητικά 
στους υποψηφίους που δεν έχουν το απαιτούμενο ανά¬ 
στημα ή στερούνται κάποιου από τα προσόντα των περι¬ 
πτώσεων της παραγράφου 4 του άρθρου 49 του Ν. 
2721/1999, του άρθρου 8 του παρόντος και της απόφα¬ 
σης του Υπουργού Δικαιοσύνης που μνημονεύεται στην 
προκήρυξη, πλην εκείνων που συνέταξε η Υπηρεσία. 

δ. Υποβάλλει τα ανωτέρω δικαιολογητικά την επομένη 
της παραλαβής στην Προϊσταμένη Αστυνομική Διεύθυν¬ 
ση. 

3. Οι Αστυνομικές Διευθύνσεις ελέγχουν τα δικαιολογη- 
τικά, μεριμνούν για τη συ μπλήρωση ή διόρθωση τυχόν ελ¬ 
λείψεων και σφαλμάτων και αμέσως τα διαβιβάζουν στη 
Διεύθυνση Προσωπικού του Υπουργείου Δικαιοσύνης. 

Άρθρο 12 

Εκπαίδευση και επιμόρφωση Προσωπικού Εξωτερικής 
Φρούρησης 

Το προσλαμβανόμενο προσωπικό εξωτερικής φρούρη¬ 
σης υφίσταται κατάλληλη βασική εκπαίδευση τρίμηνης 
τουλάχιστον διάρκειας. Η εκπαίδευση αποσκοπεί να ανα¬ 
πτύξει τις ψυχικές .πνευματικές και σωματικές του ικανό¬ 
τητες και να δώσει σ’ αυτό την επαγγελματική κατάρτιση 
που είναι αναγκαία για να ανταποκριθεί στην αποστολή 
του. Ο τόπος, ο ακριβής χρόνος διάρκειας της εκπαίδευ¬ 
σης, οι τομείς και τα μαθήματα εκπαίδευσης, η επιλογή 
του διδακτικού προσωπικού, η επίδοση και τα αποτελέ¬ 
σματα της εκπαίδευσης και κάθε άλλο θέμα που συνέχε¬ 
ται με την εκπαίδευση, ορίζονται με απόφαση του Υπουρ¬ 
γού Δικαιοσύνης. 

Ως προς την επιμόρφωση του Προσωπικού εφαρμόζε¬ 
ται ανάλογα η διάτάξη του άρθρου 120 του Ν. 1851/89. 

Άρθρο 13 

Σύνθεση και εξοπλισμός Υπηρεσίας Καταστημάτων 
Κράτησης 

1. Η σύνθεση κάθε Υπηρεσίας Εξωτερικής Φρούρησης 
καθορίζεται από το Δ/ντή κάθε Καταστήματος και είναι α¬ 
νάλογη με τον αριθμό των θέσεων φύλαξης (σκοπιών), 
τον αριθμό και το βαθμό της επικινδυνότητας των υπό φύ¬ 
λαξη κρατουμένων και τη σπουδαιότητα της αποστολής 
τους. 

2. Το προσωπικό της Υπηρεσίας Εξωτερικής Φρούρη¬ 
σης κατά την εκτέλεση της υπηρεσίας στο κατάστημα 
κράτησης και κατά τις μεταγωγές του φέρει πάντοτε στο¬ 
λή παραλλαγής (φόρμα) περίστροφο ή πιστόλι και αυτό¬ 
ματο όπλο, όταν το τελευταίο κρίνεται αναγκαίο. 

Άρθρο 14 

Φρούρηση καταδίκων και υποδίκων σε Νοσηλευτικά 
Ιδρύματα 

1. Για τη Φρούρηση καταδίκων και υποδίκων, οι οποίοι 
νοσηλεύονται στα πάσης φύσεως Θεραπευτήρια και τη 
συνοδεία τους κατά τη μεταγωγή στο δικαστήριο, την α¬ 
νάκριση ή για ιατρική εξέταση στην περιφέρεια του Νο¬ 
μού όπου εδρεύει κάθε Κατάστημα, εφαρμόζεται το 

προηγούμενο άρθρο και οι παράγραφοι Ια, Ιγ,ΐδ και 2 
του άρθρου 6 του παρόντος διατάγματος. 

2.0 αριθμός των αναγκαίων θέσεων φύλαξης (σκοπιάς) 
και το είδος του οπλισμού που φέρει το προσωπικό της 
φρουράς στη σκοπιά, καθορίζονται από τον αρμόδιο αρ- 
χιφύλακα που προίσταται της υπηρεσίας Εξωτερικής 
Φρούρησης. Ο οπλισμός είναι ανάλογος με το βαθμό επι- 
κινδυνότητας και τον κίνδυνο απόδρασης του κρατου¬ 
μένου αλλά και τις συνθήκες ασφαλείας που παρέχει ο 
θάλαμος ή το δωμάτιο όπου φρουρείται ο νοσηλευόμε¬ 
νος κρατούμενος. 

3. Στο προσωπικό της Υπηρεσίας Εξωτερικής Φρούρη¬ 
σης δίδονται λεπτομερείς οδηγίες για τον τρόπο που θα 
εκτελούν τα καθήκοντά τους. Στις οδηγίες περιλαμ¬ 
βάνονται οπωσδήποτε η κατά περίπτωση επιβαλλόμενη 
απαγόρευση επικοινωνίας του κρατουμένου με 
οποιονδήποτε τρίτο και ο περιορισμός ή και ο αποκλει¬ 
σμός των προσώπων τα οποία επιτρέπεται να επισκε- 
φθούντον κρατούμενο. 

4. Κατά την εξέταση των ασθενών κρατουμένων, παρί- 
σταται ανάλογη δύναμη της υπηρεσίας της εξωτερικής 
φρούρησης του Καταστήματος Κράτησης, εφόσοντούτο 
επιβάλλεται, κατά την κρίση του επικεφαλής της συνοδεί¬ 
ας για την πρόληψη απόδρασης ή τέλεσης άλλων α¬ 
ξιοποίνων πράξεων. 

Στην περίπτωση αυτή οι ιατροί κατά την εξέταση των 
κρατουμένων, δεν μπορούν να αρνηθούν την παράσταση 
των συνοδών φρουρών, οι οποίοι όμως έχουν υποχρέωση 
εχεμύθειας, σύμφωνα με τις ισχύουσες διατάξεις περί ια¬ 
τρικού απορρήτου. 

5. Οι νοσηλευόμενοι κρατούμενοι σε Θεραπευτήρια δεν 
φέρουν δεσμά, εκτός αν κρίνεται αναγκαία από τον επικε¬ 
φαλής της φρουράς η τοποθέτηση δεσμών επειδή οι κρα¬ 
τούμενοι είναι επικίνδυνοι για άλλους ασθενείς του ίδιου 
θαλάμου ή υπάρχουν πληροφορίες για απόδραση ή το εί¬ 
δος της ασθένειας του κρατούμενου το επιβάλλει. Στις 
περιπτώσεις αυτές ο επικεφαλής ενημερώνει χωρίς κα¬ 
θυστέρηση τον Εισαγγελέα του Καταστήματος Κράτη¬ 
σης, ο οποίος διατάσσει σχετικώς αφού συνεκτιμήσει και 
τη γνώμη του θεράποντος ιατρού. 

Την τοποθέτηση δεσμών μπορεί να ζητήσει από τον Ει¬ 
σαγγελέα του Καταστήματος και θεράπων ιατρός, 
προκειμένου να προληφθεί ενδεχόμενος αυτοτραυματι- 
σμόςτου κρατουμένου. 

Άρθρο 15 
Μέσα μεταγωγής 

1. Οι μεταγωγές κρατουμένων στα Νοσηλευτικά Ιδρύ¬ 
ματα της περιφέρειας του Νομού όπου εδρεύει το Κατά¬ 
στημα Κράτησης για νοσηλεία ή ιατρική εξέταση, στους 
ανακριτές ή στους προανακριτικούς υπαλλήλους για ανά¬ 
κριση, στα δικαστήρια στα οποία καλούνται ή στις μετακι¬ 
νήσεις λόγω εκτάκτων αδειών, γίνονται με ειδικά για το 
σκοπό αυτό υπηρεσιακά αυτοκίνητα. Κατ’ εξαίρεση, αν 
δεν υπάρχουν διαθέσιμα ειδικά αυτοκίνητα, μπορεί να 
χρησιμοποιείται οποιοδήποτε υπηρεσιακό όχημα, το 
οποίο κρίνεται κατάλληλο από τον υπεύθυνο αρχιφύλακα 
που έχει την ευθύνη της μεταγωγής, 

2. Οταν δεν υπάρχουν υπηρεσιακά αυτοκίνητα και οι 
συνθήκες για την ασφαλή μεταφορά το επιβάλουν, ζητεί¬ 
ται η συνδρομή της Ελληνικής Αστυνομίας, η οποία και ο¬ 
φείλει να παράσχει την αναγκαία συνδρομή. Η αίτηση για 
την παροχή της συνδρομής υποβάλλεται σύμφωνα με τα 


όσα ορίζονται κατωτέρω στο πρώτο εδάφιο της παρα¬ 
γράφου 2 του άρθρου 16 του παρόντος. 

3. Μεταγωγή με μισθωμένο αυτοκίνητο δημοσίας χρή¬ 
σης γίνεται μόνο σε κατεπείγουσες περιπτώσεις και εφό¬ 
σον δεν υπάρχει διαθέσιμο υπηρεσιακό αυτοκίνητο και 
δεν κρίνεται αναγκαίο να ζητηθεί η συνδρομή της Ελληνι¬ 
κής Αστυνομίας. 

4. Μεταγωγή με ιδιωτικό αυτοκίνητο επιτρέπεται μόνο 
σε κατεπείγουσες περιπτώσεις εφόσον δεν υπάρχει 
δυνατότητα εκτέλεσης της μεταγωγής με υπηρεσιακό ή 
μισθωμένο αυτοκίνητο δημόσιας χρήσης και δεν κρίνεται 
αναγκαίο να ζητηθεί η συνδρομή της Ελληνικής Αστυνο¬ 
μίας. Μόνο σε περίπτωση που υπάρχει αδυναμία εκτέλε¬ 
σης μεταγωγής με ένα από τα πιο πάνω μέσα, η μεταγω¬ 
γή πραγματοποιείται με τα συνήθη μέσα συγκοινωνίας. 
Μεταγωγές πεζή γίνονται μόνο σε περίπτωση που δεν υ¬ 
πάρχει οδικό δίκτυο κατάλληλο για αυτοκίνητα. 

5. Η μεταγωγή γίνεται κατά τρόπο που να εξασφαλίζει 
την ομαλή μετακίνηση και συγχρόνως να μη θίγει την α¬ 
ξιοπρέπεια του κρατουμένου. Ο κρατούμενος οφείλει να 
υπακούει στους εντεταλμένους για τη μεταγωγή υπαλ¬ 
λήλους της Εξωτερικής Φρούρησης ή της Ελληνικής Α¬ 
στυνομίας κατά περίπτωση και να μη δυσχεραίνει το έργο 
τους. 

6. Η μεταγωγή ανδρών και γυναικών με την ίδια 
συνοδεία πρέπει να αποφεύγεται. Στην περίπτωση που η 
χωριστή μεταγωγή δεν είναι εφικτή για οποιοδήποτε 
λόγο, οι γυναίκες κρατούνται χωριστά. Η μεταγωγή 
κρατούμενης γίνεται με τη συνοδεία γυναίκας υπαλ¬ 
λήλου, εφόσον η υπηρεσία διαθέτει φύλακες γυναίκες. 

7. Μετά το πέρας της ιατρικής εξέτασης της ανάκρισης 
ή της παρουσίας στο δικαστήριο καθώς και μετά τη λήξη 
της έκτακτης άδειας, ο κρατούμενος επαναμετάγεται στο 
Κατάστημα όπου κρατείται, υπό ασφαλή και πάλι φρού- 
ρηση. 

Άρθρο 16 

Σχέσεις υπηρεσιών Εξωτερικής Φρούρησης των Κατα¬ 
στημάτων Κράτησης με την Ελληνική Αστυνομία 

Οι σχέσεις των υπηρεσιών Εξωτερικής Φρούρησης των 
καταστημάτων κράτησης με την Ελληνική Αστυνομία 
διέπονται από τις διατάξεις του άρθρου 93 του Ν. 
1851/89, όπως προστέθηκε με το άρθρο 3 παρ.5 του Ν. 
2408/96 και εκάστοτε ισχύει, καθώς και τον κανονισμό α¬ 
σφαλείας των καταστημάτων κράτησης, που κατ’ επιταγή 
του άρθρου 93 παρ.7 του Ν. 1851/89, όπως προστέθηκε 
από το άρθρο 3 παρ.6 του Ν. 2408/96, καταρτίζεται με 
κοινή απόφαση των Υπουργών Δικαιοσύνης και Δημόσιας 
Τάξης. 

Άρθρο 17 

Ενίσχυση Υπηρεσιών Εξωτερικής Φρούρησης 
από τις επιτόπιες Υπηρεσίες της Ελληνικής Αστυνομίας 

1. Οι τοπικές Υπηρεσίες της Ελληνικής Αστυνομίας ο¬ 
φείλουν να παρέχουν συνδρομή στις Υπηρεσίες Εξωτερι¬ 
κής Φρούρησης Καταστημάτων στις ακόλουθες περιπτώ¬ 
σεις και υπό την αναγκαία προϋπόθεση ότι οι τελευταίες 
ζητούν συνδρομή επειδή αδυνατούν να αντιμετωπίσουν 
από μόνες τους την κατάσταση: 

α) Όταν στασιάσουν οι κρατούμενοι, ή προβαίνουν ο¬ 
μαδικά σε πράξεις βίας κατά προσώπων και πραγμάτων ε¬ 
ντός του χώρου των καταστημάτων κράτησης, 

β) όταν εκδηλωθεί ομαδική απείθεια ή αντίσταση κρα¬ 
τουμένων, 

γ) σε περίπτωση ομαδικών αποδράσεων ή άλλων πρά¬ 
ξεων των κρατουμένων από τις οποίες δημιουργείται μεί¬ 
ωση της ασφάλειας του καταστήματος κράτησης. 

δ) σε περίπτωση που εκδηλωθεί πυρκαγιά στο χώρο του 
καταστήματος κράτησης ή του Θεραπευτηρίου, 
ε) όταν υπάρχουν βάσιμες πληροφορίες ότι θα εκδηλω¬ 
θεί εξωτερική επίθεση κατά του Καταστήματος Κράτησης 
ή του Θεραπευτηρίου και 

στ) σε κάθε άλλη περίπτωση κατά την οποία κρίνεται α¬ 
πό τον Προϊστάμενο της Υπηρεσίας Εξωτερικής Φρούρη¬ 
σης απόλυτα αναγκαία η ενίσχυση της Υπηρεσίας του συ¬ 
νέπεια έκτακτου και σοβαρού γεγονότος. 

2. Η αίτηση περί συνδρομής υποβάλλεται εγγράφως α¬ 
πό τον προϊστάμενο του Τμήματος Εξωτερικής Φρούρη¬ 
σης του Καταστήματος μετά από σύμφωνη γνώμη του δι¬ 
ευθυντή του οικείου καταστήματος και σε κατεπείγουσα 
περίπτωση από μόνο τον Προϊστάμενο προφορικώς, οπό¬ 
τε ακολουθεί έγγραφο. Η αίτηση απευθύνεται προς τον 
Προϊστάμενο της Αστυνομικής Διεύθυνσης του τόπου ό¬ 
που εδρεύει το Κατάστημα Κράτησης και ενημερώνεται 
άμεσα με τον πλέον πρόσφορο τρόπο ο Γενικός Γραμμα¬ 
τέας του Υπουργείου Δικαιοσύνης ή ο Γενικός Διευθυ¬ 
ντής της Γενικής Διεύθυνσης Σωφρονιστικής Πολιτικής 
του Υπουργείου. Η διαδικασία, ο τρόπος και τα μέσα της 
επέμβασης αποφασίζονται από τον επικεφαλής της α¬ 
στυνομικής δύναμης. Ως προς την απόφαση και τη διαδι¬ 
κασία της επέμβασης ισχύουν οι προϋποθέσεις του άρ¬ 
θρου 93 του Ν. 1851/1989 όπως προστέθηκε με το άρθρο 
3 παρ. 6 του Ν. 2408/1996 και το άρθρο 23 του Ν 2721 / 
1999. 

Άρθρο 18 

Υλικοτεχνική Υποδομή 

1. Η Υπηρεσία Εξωτερικής Φρούρησης των Καταστη¬ 
μάτων Κράτησης εφοδιάζεται με τα απαραίτητα οχήματα, 
οπλισμό, στολές και λοιπά υλικοτεχνικά μέσα για την εκ¬ 
πλήρωση της αποστολής της. 

2. Θέματα προμήθειας οχημάτων, οπλισμού, στολών 
και των άλλων υλικοτεχνικών μέσων, τρόπου παραλαβής, 
φύλαξης και συντήρησης αυτού, καθώς και άλλα θέματα 
που θα κατατείνουν στην εύρυθμη λειτουργία της Υπηρε¬ 
σίας Εξωτερικής Φρούρησης των Καταστημάτων Κράτη¬ 
σης καθορίζονται με απόφαση του Υπουργού Δικαιοσύ¬ 
νης. 

3. Ως προς τη στολή του προσωπικού εφαρμόζεται α- 
ναλόγως με την επιφύλαξη του δευτέρου εδαφίου του πα¬ 
ρόντος άρθρου, η διάταξη του άρθρου 119του Ν. 1851/89 


όπως αντικαταστάθηκε από τη διάταξη του άρθρου 27 
παρ. 1,2 και3του Ν. 1968/1991 (ΦΕΚΑ'150/11 10 1991) 
και η υπ’ αριθ. 9235/30.1.1992 (ΦΕΚ196 Β') απόφαση του 
Υπουργού Δικαιοσύνης που αναφέρεται στη Στολή προ¬ 
σωπικού Καταστημάτων Κράτησης, Σωφρονιστικών και 
Θεραπευτικών Καταστημάτων και ΚΑΥΦ. Με απόφαση 
του Υπουργού Δικαιοσύνης ορίζεται ο τύπος της στολής, 
το είδος ,το σχήμα και το λεκτικό περιεχόμενο διακριτικού 
σήματος το οποίο θα τοποθετείται στις στολές του προ¬ 
σωπικού της εξωτερικής φρούρησης για να διαφοροποι¬ 
είται από το προσωπικό των σωφρονιστικών υπαλλήλωΝ. 

Άρθρο 19 

Ρύθμιση λεπτομερειών 

1. Οι διατάξεις του Ν. 2683/1999 (ΦΕΚ Α' 19) «Κύρωση 
του Κώδικα Κατάστασης Δημοσίων Πολιτικών Διοικητι¬ 
κών Υπαλλήλων και Υπαλλήλων Ν.Π.Δ.Δ.«, που αναφέρο- 
νται στην υπηρεσιακή κατάσταση και το πειθαρχικό δί¬ 
καιο εφαρμόζονται αναλόγως εκτός αν ορίζεται διαφορε¬ 
τικά με το παρόν προεδρικό διάταγμα. 

2. Οι διατάξεις του Π.Δ/τος 141/91, όπως εκάστοτε ι¬ 
σχύουν που ρυθμίζουν τις αρμοδιότητες, εξουσίες καθή¬ 
κοντα και υποχρεώσεις του προσωπικού της Ελληνικής Α¬ 
στυνομίας εφαρμόζονται κατά το μέρος που αφορούν τις 
μεταφερόμενες αρμοδιότητες από την Ελληνική Αστυνο¬ 
μία στις υπηρεσίες εξωτερικής φρούρησης των Καταστη¬ 
μάτων Κράτησης. 

3. Λεπτομέρειες και θέματα δευτερεύουσας σημασίας, 
που προκύπτουν κατά την εφαρμογή του παρόντος δια¬ 
τάγματος ρυθμίζονται με απόφαση του Υπουργού Δικαι¬ 
οσύνης. 

Άρθρο 20 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δικαιοσύνης αναθέτουμε την δημοσίευ¬ 
ση και εκτέλεση του παρόντος διατάγματος. 

Αθήνα, 18 Οκτωβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, 

ΔΗΜ. ΔΙΟΙΚΗΣΗΣ & ΑΠΟΚ/ΣΗΣ ΥΦΥΠ, ΟΙΚΟΝΟΜΙΚΩΝ 

Λ.ΤΖΑΝΗΣ ΝΙΚ. ΧΡΙΣΤΟΔΟΥΛΑΚΗΣ 

ΔΙΚΑΙΟΣΥΝΗΣ ΔΗΜΟΣΙΑΣ ΤΑΞΗΣ 

ΕΥΑΓ. ΓΙΑΝΝΟΠΟΥΛΟΣ Γ. ΧΡΥΣΟΧΟΪΑΗΣ 

5248 141 Κορίνθου 327 - Τ.Κ. 262 23 (061) 6381 100 

5248 188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 


4135 228 


(061) 6381 100 
(0651) 87215 

(0531) 22 858 
(041) 597449 
(0661) 89 127/89 120 
(081) 396 223 


ΤΙΜΗ ΦΥΛΛΩΝ - Μέχρι 8 σελίδες 200 δρχ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ Δπ α ο αε.λίδεο και άνω Π£ 


- Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


Κ.Α.Ε. Προϋπολογισμού 
Τεύχος _ 2531 _ ΤΑΠΕΤ 3512 

Α'(Νόμοι, Π Δ., Συμβάσεις κ.λπ.) 60.000 δρχ. 3.000 δρχ. 

Β'(Υπουργικές αποφάσεις κ.λπ.) 70.000 » τελ 

Γ (Διορισμοί, απολύσεις κ.λπ. Δημ. Υπαλλήλων) 15.000 » 750 >> 

Δ'(Απαλλοτριώσεις, πολεοδομία κ.λπ.) 70.000 » 3.500 

Αναπτυξιακών Πράξεων (Τ.Α.Π.Σ.) 30.000 * 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 15.000 » 750 >· 

Παράρτημα (Προκηρύξεις θέσεων ΔΕΠ κ.τλ.) 5.000 » 250 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 >■ 500 

Ανωτάτου Ειδικού Δικαστηρίου (Α.Ε.Δ.) 3.000 » 150 » 

ΠροκηρύξεωνΑ.Σ.Ε.Π. 10.000 >· 500 » 

Ανωνύμων Εταιρειών & Ε.Π.Ε. _ 250.000 >■ __ 12.500 _ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 250.000 » 12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. __ 


Κ.Α.Ε. εσόδου υπέρ 
ΤΑΠΕΤ3512 


60.000 δρχ. 

3.000 δρχ 

70.000 

» 

3.500 - 

15.000 

»> 

750 ■· 

70.000 

» 

3.500 >· 

30.000 

Μ 

1.500 .· 

15.000 

» 

750 >· 

5.000 

„ 

250 » 

10.000 

>1 

500 ·* 

3.000 

» 

150 .■ 

10.000 

Μ 

500 .· 

250.000 

-· 

12.500 » 

250.000 

»> 

12.500 » 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 

(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 





